
	[bookmark: nev]DUDÁS KATA
dudaskata55@icloud.com
magyar nyelv és irodalom
MA, 3. félév
Szegedi Tudományegyetem
Bölcsészettudományi Kar
	
[bookmark: _GoBack]






Témavezető:
	Dr. Schirm Anita
egyetemi docens, SZTE BTK




Diskurzusjelölők a népdalokban

Kulcsszavak: népdalok; diskurzusjelölők; perspektívaváltások; adatközlők
Dolgozatomban részletesen vizsgálom azt, hogy a népdalok stílusa, valamint az adatközlők érzelmi állapota és nyelvhasználata milyen hatással van a diskurzusjelölők jelenlétére. Összefüggés figyelhető meg az éneklésmód által megkívánt érzelmi töltet nagysága és a diskurzusjelölők megjelenésének sűrűsége között. Arra a jelenségre is rávilágítok, hogy a népdalok lejegyzői sajátos értelmezéssel rendelkeznek a hallott diskurzusjelölők funkciójával kapcsolatban, és erre a kottákban megjelenő írásjelek engednek következtetni. Kitérek a diskurzusjelölők használatának két általam feltételezett okára is: a szükségességre és az önkényességre. Bemutatom továbbá, hogy az adatközlőnek a népdalokhoz való viszonyulásában kiemelt szerepe van a tudatosságnak is, ugyanis egyes adatközlők nagyon szabadon variálják a diskurzusjelölőket, más esetekben pedig következetesen ugyanazokat használják. Kutatásom eredményei alátámasztják, hogy a népdalok stílusa és a diskurzusjelölők megjelenési gyakorisága között szoros kapcsolat van, valamint hogy ezek a nyelvi elemek fontos szerepet játszanak a perspektívaváltások jelzésében és az érzelmi intenzitás kifejezésében is.



